Моравички епитафи: Дајићи
Моравички епитафи: Дајићи су преписи текстова уклесаних на надгробницима и кенотафима у селу Дајићи (Општина Ивањица).

Споменик браћи Милићевић – Милораду (†1913) и Милутину (†1915) (Милићевићи)
 МИЛОРАД МИЛИЋЕВИЋ
 вој. I бат. 4. пука
 живео 18. год.
 умре 29. јуна 1913. год.
 Спомен под. отац и мајка.

 МИЛУТИН МИЛИЋЕВИЋ
 вој. III чете II батаљона 13. пука.
 Живе 21. год.
 умро 7. фебруара 1915. год.
 Спомен подижу синовима
 отац Вукоман и мајка Јелесија
 и брат Момир.

Споменик Милошу Богдановићу (†1914) (Богдановићи)
 МИЛОШ БОГДАНОВИЋ
 из Дајића
 вој. I чете I бат. 4. пука (...) позива
 живе 35. год.
 и погибе на Курјачици код Дрине
 1. септембра 1914. год.
 Спомен подижу
 син Јевто, унук Ратко и Драгутин
 и жена Јована.

Споменик Милети Качаревићу (†191?) (Качари)
 МИЛЕТА КАЧАРЕВИЋ
 из Даића
 кои погибе на Солунском фронту
 као војник I чете I бат. 4. пука.
 Спо. под. ж. Јагода и ћер Весела.

Споменик браћи Милићевић – Радисаву (†1914) и Гојку (†1915) (Качари)
 РАДИСАВ МИЛИЋЕВИЋ
 вој. I чете I бат. 4. пука II поз.
 живе 37. год.
 погину 4. септембра 1914. год.
 Спомен подижу син Војин
 и жена Борика.

 ГОЈКО МИЛИЋЕВИЋ
 вој. III чете II бат. 13. пука I позива
 живе 21. год.
 умро 7. фебруара 1915. год.
 Спомен подижу својој браћи
 Миљојко.
	  

Споменик Богосаву Јаковљевићу (†1945) (Јаковљевићи)      
 О путниче застани те прочитај
 овај жалосни спомен, јесте
 БОГОСАВ ЈАКОВЉЕВИЋ
 из Дајића
 војник ратник III чете II Пролетерске бригаде I дивизиона,
 мобилисан 25. јануара 1945. год.
 Погинуо 7. априла 1945. год.
 Проста му душа лака му земља.
 Желимо да му душа почива у рајском насељу.

 Спомен подижу отац Сретен,
 браћа Саво, Ђорђе, Вукосав, Станислав,
 мајка Перса, снае и 12 синоваца.

Извор 
 Радивојевић Драгутин М, Камена казивања ратника: моравички крајпуташи, „Литопапир” Чачак, 1995.

Моравички епитафи